สรุปภาวะตลาดต่างประเทศ ประจำวันที่ 22 เม.ย.62
สรุปภาวะตลาดต่างประเทศ ประจำวันที่ 22 เม.ย.62
23 เม.ย. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (22 เม.ย.) ท่ามกลางการซื้อขายที่ซบเซา เนื่องจากนักลงทุนชะลอการซื้อขายก่อนที่บริษัทจดทะเบียนรายใหญ่จะเปิดเผยผลประกอบการรายไตรมาส ซึ่งรวมถึงบริษัทโบอิ้ง และเฟซบุ๊ก ขณะเดียวกันนักลงทุนจับตาตัวเลขผลิตภัณฑ์มวลรวมภายในประเทศ (GDP) ประจำไตรมาส 1/2562 ของสหรัฐ ซึ่งมีกำหนดเปิดเผยในสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 26,511.05 จุด ลดลง 48.49 จุด หรือ -0.18% ขณะที่ดัชนี Nasdaq ปิดที่ 8,015.27 จุด เพิ่มขึ้น 17.21 จุด หรือ +0.22% และดัชนี S&amp;P500 ปิดที่ 2,907.97 จุด เพิ่มขึ้น 2.94 จุด หรือ +0.10%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ (22 เม.ย.) หลังจากมีรายงานว่า รัฐบาลสหรัฐเตรียมประกาศยกเลิกคำสั่งผ่อนผันให้ 8 ประเทศนำเข้าน้ำมันจากอิหร่าน ขณะเดียวกันนักลงทุนจับตารายงานสต็อกน้ำมันดิบประจำสัปดาห์ซึ่งหน่วยงานของสหรัฐมีกำหนดเปิดเผยในวันพรุ่งนี้
สัญญาน้ำมันดิบ WTI ส่งมอบเดือนพ.ค. เพิ่มขึ้น 1.70 ดอลลาร์ หรือ 2.7% ปิดที่ 65.70 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. พุ่งขึ้น 2.07 ดอลลาร์ หรือ 2.9% ปิดที่ 74.04 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (22 เม.ย.) โดยได้ปัจจัยหนุนการอ่อนค่าของสกุลเงินดอลลาร์ การปรับตัวลงของดัชนีดาวโจนส์ตลาดหุ้นสหรัฐ และการที่สหรัฐจะยังคงคว่ำบาตรการส่งออกน้ำมันของอิหร่านต่อไป
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 1.60 ดอลลาร์ หรือ 0.13% ปิดที่ 1,277.60 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 2.00 เซนต์ หรือ 0.13% ปิดที่ 14.975 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 1.50 ดอลลาร์ หรือ 0.17% ปิดที่ 902.20 ดอลลาร์/ออนซ์
สัญญาพัลลาเดียมส่งมอบเดือนมิ.ย.ลดลง 28.70 ดอลลาร์ ปิดที่ 1,369.80 ดอลลาร์/ออนซ์
 
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (22 เม.ย.) โดยปริมาณการซื้อขายในตลาดเบาบาง เนื่องจากตลาดการเงินในออสเตรเลียและตลาดในยุโรปหลายแห่งปิดทำการในเทศกาลอีสเตอร์
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวลง 0.08% สู่ระดับ 97.2894
ดอลลาร์ทรงตัวเมื่อเทียบกับเยนที่ระดับ 111.93  เยน และดอลลาร์แข็งค่าขึ้นเมื่อเทียบกับฟรังก์สวิสที่ระดับ 1.0160 ฟรังก์สวิส จากระดับ 1.0143 ฟรังก์สวิส แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.3344 ดอลลาร์แคนาดา จากระดับ 1.3386 ดอลลาร์แคนาดา
ยูโรแข็งค่าขึ้นเมื่อเทียบกับดอลลาร์ที่ 1.1258 ดอลลาร์ จากระดับ 1.1245 ดอลลาร์ และปอนด์อ่อนค่าลงแตะที่ระดับ 1.2980 ดอลลาร์ จากระดับ 1.2994 ดอลลาร์ ขณะที่ดอลลาร์ออสเตรเลียอ่อนค่าลงสู่ระดับ 0.7131 ดอลลาร์ จากระดับ 0.7148 ดอลลาร์